**D i s p o z i ț i a**

**nr. 402 din 14 septembrie 2022**

privind <LEGIS\_SELSTART> desemnarea doamnei Man Simona-Rodica persoană responsabilă cu completarea și transmiterea către Agenția Națională a Funcționarilor Publici a anunțurilor de concurs în format online

Președintele Consiliului Județean Cluj,

Văzând referatul Direcţiei Generale Buget-Finanţe, Resurse Umane, înregistrat cu nr. 36575/12.09.2022 prin care se supune aprobării desemnarea doamnei Man Simona-Rodica responsabil cu completarea și transmiterea către Agenția Națională a Funcționarilor Publici a anunțurilor de concurs în format online;

În conformitate cu prevederile:

* art. 190 alin. (3) și (4), art.191 alin. (1) lit. f), art. 404 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2, art. 3 alin. (2), art. 36, art. 80-82 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* art. 5 alin. (1) din Ordinul Agenției Naționale a Funcționarilor Publici nr. 530/2022 pentru aprobarea Instrucţiunilor privind publicarea anunţului de concurs pe site-ul Agenţiei Naţionale a Funcţionarilor Publici;

În temeiul competențelor stabilite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ cu modificările și completările ulterioare;

**d i s p u n e:**

**Art. 1.** Doamna Man Simona-Rodica, consilier în cadrul Serviciului Resurse Umane se desemnează responsabil cu completarea și transmiterea către Agenția Națională a Funcționarilor Publici a înștiințării în format online cu privire la organizarea concursurilor de recrutare pentru ocuparea unei funcţii publice de execuţie vacante sau temporar vacante ori, după caz, a unui concurs de recrutare sau promovare pentru ocuparea unei funcţii publice de conducere vacante.

**Art. 2.** Cu ducerea la îndeplinire şi punerea în aplicare a prevederilor prezentei dispoziţii se încredinţează Direcţia Generală Buget-Finanţe, Resurse Umane prin Serviciul Resurse Umane.

**Art. 3.** Prezenta dispoziție se comunică prin poșta electronică doamnei Man Simona-Rodica, Direcției Generale Buget-Finanțe, Resurse Umane-Serviciul Resurse Umane, precum și Prefectului Județului Cluj.

**PREŞEDINTE, CONTRASEMNEAZĂ:**

 **Alin Tișe SECRETAR GENERAL AL JUDEŢULUI**

 **Simona Gaci**